Diari Oficial de la Generalitat Valenciana


Sumari del DOGV 4476, del 08-04-2003 (2003/3727)

Informació pública de l'alternativa tècnica del programa d'actuació integrada per a l'urbanització de la unitat d'execució delimitada pel pla de reforma interior del sector de sòl urbà situat entre els carrers M.A. de Oviedo i comte Bau del sòl urbà del Pla General d'Ordenació Urbana de Benicàssim (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3727


Organisme emissor
:   Francisco J. Silvestre Escrig

Tipus de document
:   Anunci

Informació pública de l'alternativa tècnica del programa d'actuació integrada per a l'urbanització de la unitat d'execució delimitada pel pla de reforma interior del sector de sòl urbà situat entre els carrers M.A. de Oviedo i comte Bau del sòl urbà del Pla General d'Ordenació Urbana de Benicàssim (Castelló). [2003/S3727]
  
Francisco J. Silvestre Escrig, ha formulat alternativa tècnica de programa d'actuació integrada per a l'urbanització de la unitat d'execució delimitada pel pla de reforma interior del sector de sòl urbà situat entre els carrers M.A. de Oviedo i comte Bau del sòl urbà del Pla General d'Ordenació Urbana de Benicàssim, que conté memòria del programa, homologació sectorial, pla de reforma interior delimitatiu de la unitat d'execució, avantprojecte d'urbanització, a l'empara del que establixen els articles 45, 48, 52.1.A i disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que establixen l'article 48.1.C) i 52 de l'esmentada Llei, se sotmeten els referits documents a informació pública per termini de 20 dies hàbils a partir del següent dia de la publicació d'este anunci en el Diari Oficial de la Generalitat Valenciana, durant el qual els interessats podran formular qualsevol al·legacions i/o alternatives tècniques que els convinga segons dret i que seran presentades davant del registre general de l'Ajuntament de Benicàssim. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de l'esmentada Llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria d'Esperanza Quiles Pomares, situada al carrer de Santo Tomás, 115, de Benicàssim.
  
b) Podrà comparéixer en esta notaria per a obtindre còpia de l'acta de protocol·lització dels projectes o sol·licitar que se li exhibisca esta.
  
c) Podrà consultar l'esmentada documentació, així com l'expedient administratiu, a l'Ajuntament de Benicàssim, els dies hàbils en horari d'atenció al públic.
  
Així mateix, mitjançant el present anunci, segons el que establix en el paràgraf segon de l'article 48, en relació amb l'article 46 paràgrafs quart i cinqué de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies abans esmentat, llevat la pròrroga, en este cas el termini comença el següent dia hàbil a l'acabament del termini prorrogat. Les proposicions juridicoeconòmiques es presentaran també en el registre general de l'Ajuntament de Benicàssim.